Սոսո Պավլիաշվիլի

Իոսիֆ (Սոսո) Ռամինովիչ Պավլիաշվիլի (, , ), վրացական ծագմամբ ռուսաստանցի երգիչ և դերասան։

Կենսագրություն 
Իոսիֆ Ռամինովիչ Պավլիաշվիլին ծնվել է 29 հունիսի 1964 թվականին Թբիլիսիում։ Ազգությամբ վրացի է։ Հայրը՝ Ռամին Իոսիֆովիչ Պավլիաշվիլին, ճարտարապետ է, մայրը՝ Ազա Ալեքսանդրովնա Պավլիաշվիլին (օրիորդական ազգանունը՝ Կուստովա), տնային տնտեսուհի։

Սոսո Պավլիաշվիլին 6 տարեկանում սկսել է սովորել ջութակ նվագել։ Թբիլիսիում ավարտել է վրացական կոնսերվատորիայի ջութակի բաժինը։ Բանակում ծառայելուց հետո 24 տարեկան հասակում սկսել է երգել։

Հետագայում դարձել է «Իբերիա» անսամբլի անդամ, որտեղ աշխատել է մոտ 1 տարի։ 1989 թվականին մասնակցել է Յուրմալայի երգի մրցույթին, որտեղ դարձել է գրան-պրի մրցանակի հաղթող՝ կատարելով Վրաստանի ազգային ազատությունը գովերգող «Հայրենիք» («Սամշոբլո») երգը։

Սոսո Պավլիաշվիլին, որպես կանոն, իր երգերի հեղինակն է, բայց երբեմն դիմում է այլ երգահանների օգնությանը։

Բացի Ռուսաստանից, աշխատում և ապրում է նաև Վրաստանում։

Սկավառակագրություն 
 1993 — «Музыка друзьям» («SNC рекордз»)
 1996 — «Пой со мной» («Becar Records»)
 1998 — «Я и ты» («ОРТ рекордз»)
 2001 — «О моей любви» («Мистерия звука»)
 2003 — «Ждёт тебя грузин!» («Мистерия звука»)
 2005 — «Лучшие песни для Вас» («Проф мьюзик»)
 2007 — «Вспоминайте грузина» («Монолит»)
 2010 — Восточные песни

Ծանոթագրություններ 

Վրացի երգիչներ
Անձինք Թբիլիսիից
Վրացի կոմպոզիտորներ
Վրացի դերասաններ
Ռուսներ վրացական ծագմամբ
Ռուս կոմպոզիտորներ
Պատվո շքանշանի ասպետներ (Վրաստան)